ตลท. เพิกถอน UT ออกตลาดฯ 23 มี.ค.นี้
ตลท. เพิกถอน UT ออกจากตลาดหลักทรัพย์ฯ ตั้งแต่วันที่ 23 มี.ค.65 หลังยกเลิกกิจการ
ตลท. เพิกถอน UT ออกจากตลาดหลักทรัพย์ฯ ตั้งแต่วันที่ 23 มี.ค.65 หลังยกเลิกกิจการ
14 มี.ค. 2565

ตลาดหลักทรัพย์แห่งประเทศไทย (ตลท.) แจ้งการเพิกถอนหลักทรัพย์ บริษัท ยูเนี่ยนอุตสาหกรรมสิ่งทอ จำกัด (มหาชน) หรือ UT ตั้งแต่วันที่ 23 มี.ค. 2565 เป็นต้นไป ตามที่ UT ได้ขอเพิกถอนหุ้นสามัญของบริษัทจากการเป็นหลักทรัพย์จดทะเบียนในตลาดหลักทรัพย์ฯ นั้น ทั้งนี้ UT ได้ดำเนินการตามที่กำหนดไว้ในข้อบังคับตลาดหลักทรัพย์ฯ เรื่องการเพิกถอนหลักทรัพย์จดทะเบียน พ.ศ. 2564 แล้ว อาศัยอำนาจตามความในมาตรา 171 (4) แห่งพระราชบัญญัติหลักทรัพย์ และตลาดหลักทรัพย์ พ.ศ. 2535 ตลาดหลักทรัพย์ฯ จึงสั่งเพิกถอนหุ้นสามัญของ UT จากการเป็นหลักทรัพย์จดทะเบียนตั้งแต่วันที่ 23 มี.ค. 2565 เป็นต้นไป
อนึ่งก่อนหน้านี้ UT ได้หยุดประกอบกิจการทั้งหมดหรือเกือบทั้งหมด ส่งผลให้บริษัทเข้าข่ายอาจถูกเพิกถอนตามข้อกำหนดตลาดหลักทรัพย์ฯ เรื่อง การเพิกถอนหลักทรัพย์จดทะเบียน โดยขึ้นเครื่องหมาย NC ตั้งแต่วันที่ 11 ต.ค.2564